સામગ્રી: એક ગાઇડ ડોગ, આ વ્હિલચેર યુઝર અને કૃત્રિમ અંગો સાથેનાં કેટલાંક ઇમોજીસ એપલ લાવવા માંગી રહ્યું છે. 

કંપનીના કહેવા પ્રમાણે એવાં બહુ ઓછાં ઇમોજીસ છે કે જે હાલ વિકલાંગ લોકોના હાવભાવો દર્શાવી શકે છે. 

એપલે આ ઇમોજી અંગેની ભલામણ હાલ યુનિકોડ કન્સોર્ટિયમને કરી છે. આ સંસ્થા નવા ઇમોજીસની ભલામણો પર સમીક્ષા કરે છે. 

પોતાના આ નવા ઇમોજીસ પર એપલે કહ્યું, "હાલના ઇમોજીસ વિશાળ શ્રેણીમાં વિકલ્પો પુરા પાડે છે, પરંતુ તેમાં વિકલાંગોના ભાવ વ્યક્ત કરે તેવાં ઇમોજીસ ઓછાં છે."

એપલે આ પ્રકારનાં નવાં 13 ઇમોજીસની ભલામણ કરી છે. 

અમિત શાહ શા માટે જુઠ્ઠાણાં ફેલાવો છો?: નાયડુ

એનડીટીવીના અહેવાલ મુજબ આંધ્ર પ્રદેશના મુખ્યમંત્રી ચંદ્રબાબુ નાયુડુએ અમિત શાહ પર પલટવાર કર્યો છે. 

ભાજપના અધ્યક્ષ અમિત શાહે એનડીએથી છેડો ફાડવા બદલ ટીડીપીની ટીકા કરી હતી. 

અમિત શાહે એક પત્ર લખીને ટીડીપીની ટીકા કરતાં કહ્યું હતું કે કેન્દ્ર સરકારે પહેલાં ત્રણ વર્ષોમાં આંધ્ર પ્રદેશના અવિકસિત જિલ્લાઓના વિકાસ માટે 1,050 કરોડ રૂપિયાનું ફંડ આપ્યું હતું. 

પત્રમાં લખવામાં આવ્યું છે કે આ ફંડમાંથી આંધ્રની સરકાર માત્ર 12 ટકા રકમ જ વાપરી શકી છે. બાકીની 88 ટકા રકમ તો હજી પડી રહી છે. 

નાયડુના એનડીએમાંથી નીકળી જવાના નિર્ણયને રાજકીય નિર્ણય ગણાવતાં કહ્યું હતું કે આ નિર્ણય સાથે વિકાસની વાતને કોઈ લેવા દેવા જ નથી. 

હવે અમિત શાહના આ પ્રહારનો જવાબ આપતાં નાયડુએ કહ્યું છે કે તમે શા માટે જુઠ્ઠાણું ફેલાવી રહ્યા છો? 

અમારી સરકારના સમયમાં રાજ્યમાં સારો જીડીપી રહ્યો છે, ખેતીમાં પણ પ્રગતિ થઈ છે અને અમને ઘણા એવૉર્ડ પણ મળ્યા છે. 

અનંતનાગમાં એન્કાઉન્ટર: બે ઉગ્રવાદીઓનાં મૃત્યુ

દક્ષિણ કશ્મીરના અનંતનાગ જિલ્લામાં સુરક્ષા દળો સાથેના એન્કાઉન્ટરમાં બે ઉગ્રવાદીઓને ઠાર કરવામાં આવ્યા હોવાનું પોલીસે જણાવ્યું છે.

એક પોલીસ અધિકારીના જણાવ્યા અનુસાર અનંતનાગના દૂરુ વિસ્તારના શિસ્ત્રગામમાં ઉગ્રવાદીઓ છુપાયેલા હોવાની ચોક્કસ બાતમીને આધારે સુરક્ષા દળોએ શુક્રવાર રાત્રે સમગ્ર વિસ્તારની નાકાબંધી કરીને શોધ અભિયાન શરૂ કર્યું હતું. 

તેમણે જણાવ્યું હતું કે, નાકાબંધી કર્યા બાદ સામ-સામે ગોળીબાર થયો હતો અને ત્યારબાદ આ કાર્યવાહીને રાત્રી પૂરતી સ્થગિત કરી દેવાઈ હતી.

આજે સવારે ફરી વખત સશસ્ત્ર કાર્યવાહી શરૂ કરવામાં આવી હતી, જેમાં બે ઉગ્રવાદીઓનાં મોત થયા હોવાનું અધિકારીએ જણાવ્યું હતું.

તેમણે કહ્યું કે, માર્યા ગયેલા ઉગ્રવાદીઓની...\nઅગાઉની સામગ્રીનો સારાંશ નીચે મુજબ કરી શકાય છે:
એપલ હવે વિકલાંગ લોકો માટે નવાં ઇમોજીસ લાવવા માટે ઇચ્છી રહ્યું છે.